હા, અમે ‘સાંવરિયા’ અને ‘ગુઝારિશ’ પાછળ પણ આટલી જ મહેનત કરી હતી. એ બન્ને ફિલ્મો મારા માટે ‘રામ-લીલા’ જેટલી જ મૂલ્યવાન છે. જોકે કોઈક કારણસર એ ફિલ્મો દર્શકોને ન ગમી એનાથી મારું દિલ તૂટી ગયું હતું. મારા દર્શકોને હું પાછા મેળવીને જ રહીશ એવું નક્કી કરીને હું દિગ્દર્શનમાં પાછો ફર્યો છું. શક્ય એટલા વિશાળ દર્શકગણ સુધી પહોંચવા માટે ‘રામ-લીલા’ની જરૂર હતી. હું ‘રામ-લીલા’ દ્વારા કંઈ પુરવાર કરવા નહોતો માગતો. મને જે ગમતું હતું એ જ મેં કર્યું અને મેં આશા રાખી હતી કે દર્શકો મારા આનંદમાં સહભાગી બનશે.